ORDE do 7 de outubro de 2020 de modificación da Orde do 31 de decembro de 2019 pola que se establecen as bases para a concesión, en réxime de concorrencia competitiva, das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, e se procede á súa convocatoria para o ano 2020, como consecuencia da situación creada pola evolución da pandemia do COVID-19 (códigos de procedemento ED431H e ED431I).
Consellería de Cultura, Educación e Universidade — III. Outras disposicións — 15/10/2020

Con data do 21 de febreiro de 2020 publicouse no DOG a Orde do 31 de decembro de 2019 pola que se establecen as bases para a concesión, en réxime de concorrencia competitiva, das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, e se procede á súa convocatoria para o ano 2020 (códigos de procedemento ED431H e ED431I).
Como consecuencia da situación creada pola evolución da epidemia do coronavirus COVID-19, e ante a declaración da Organización Mundial da Saúde (OMS) como pandemia, a Consellería de Educación, Universidade e Formación Profesional, co obxecto de garantir os dereitos de todas as entidades participantes, suspendeu a tramitación destes procedementos, mediante a Orde do 13 de marzo de 2020 (DOG núm. 55, do 20 de marzo).
Pola Resolución do 12 de maio de 2020 (DOG núm. 96, do 19 de maio), acordouse a continuación da tramitación dos procedementos ED431H e ED431I desta convocatoria.
Este período de suspensión dos procedementos obriga a un aprazamento na resolución e no comezo dos contratos sobre o establecido na Orde do 31 de decembro de 2019, polo que cómpre modificar a convocatoria para adaptala á situación actual.
En consecuencia, e no uso das atribucións que teño conferidas,
Artigo único. Modificación da Orde do 31 de decembro de 2019 pola que se establecen as bases para a concesión, en réxime de concorrencia competitiva, das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, e se procede á súa convocatoria para o ano 2020 (códigos de procedemento ED431H e ED431I)
1. Modifícase o penúltimo parágrafo do artigo 14, que queda redactado da seguinte maneira:
«A data para a sinatura dos contratos será o 15 de novembro de 2020, agás para os casos de aprazamento da incorporación ata un máximo de catro meses desde a resolución de adxudicación das axudas».
2. Modifícase o punto 3 do artigo 15, que queda redactado da seguinte maneira:
«3. A documentación indicada achegarase consonte a seguinte periodización:
3. Modifícase o primeiro parágrafo do punto 2 do artigo 20, que queda redactado como segue:
«2. En ambas as dúas modalidades poderase adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 1 de outubro de 2021. Para cubrir as renuncias seguirase a prelación das listas de espera definidas no artigo 10, tendo en conta que soamente poderán ser cubertas coas solicitudes da lista de espera da modalidade en que se produzan. A persoa substituta quedará suxeita ás mesmas condicións polo tempo restante de aproveitamento da axuda».
4. Modifícase o cadro orzamentario do artigo 22, que queda da seguinte maneira:
5. Modifícase o punto 4 do artigo 3 do anexo I, que queda redactado da seguinte maneira:
«– Un total 40.000 euros anuais de axuda para o desenvolvemento da liña de investigación: 40.000 euros en 2021, en 2022, en 2023 e en 2024. Os gastos que se consideran elixibles son os que se indican no artigo 4.2 da convocatoria».
6. Modifícase o parágrafo 4 do artigo 3 do anexo II, que queda redactado da seguinte maneira:
«– Un total 20.000 euros anuais de axuda para o desenvolvemento da liña de investigación: 20.000 euros en 2021, en 2022, en 2023 e en 2024. Os gastos que se consideran elixibles son os que se indican no artigo 4.2 da convocatoria».
Disposición derradeira única. Entrada en vigor
Esta orde entrará en vigor o día seguinte ao da súa notificación.
Santiago de Compostela, 7 de outubro de 2020